298 T. THORELL 
paullulo longior est quam latior, vix vel parum latior postice 
quam antice; spatia inter oculos medios anticos et posticos oculi 
diametro paullo majora videntur; spatium inter medios anticos, 
ut inter medios posticos, oculi diametro paullo minus est. Spatia, 
quibus laterales antici a mediis anticis distant, vix majora sunt 
quam quo separati sunt hi inter se; laterales postici contra non 
parum, circa dimidio, longius a mediis posticis quam hi inter 
se remoti sunt. Spatium inter marginem clypei et oculos medios 
anticos horum diametrum vix superat. Sternum magnum, con- 
vexum, anterius pilis longioribus directis obsitum. 
Mandibulae femora antica crassitie paene aequant, paene duplo 
et dimidio longiores quam latiores, in dorso modice convexae, 
nitidae. Maxillae divaricantes, extus paene rectae, parum foras 
curvatae, circa dimidio longiores quam latiores, labio plus duplo 
longiores. Pedes graciles et breves; pedes 1.‘ paris cephalotho- 
race circa 5.plo longiores sunt, femora hujus paris eo circa 1?/, 
longiora. Minus dense pilosi sunt pedes et aculeis modo paucis- 
simis gracillimis armati; in femoribus 1.' paris, antice, 1. 1. 
aculeos video; patellae omnes apice supra aculeum habent; tibiae 
vero et metatarsi (etiam posteriores) vix vel parum aculeati vi- 
dentur. (In forma princip. tibiae et metatarsi evidentissime acu- 
leati sunt). Abdomen saltem dimidio longius quam latius est, 
desuper visum antice late rotundato-truncatum, lateribus fere 
parallelis, modo postice rotundatis posteriora versus cito an- 
gustatum et rotundatum; utrinque in dorso serie longitudinali 
tuberculorum humilium 3-4 magnitudine cito decrescentium 
praeditum est, quorum primum valde amplum sed humile 
ipsum humerum abdominis occupat. Ad (ante) rimam geni 
talem venter aream paullo elevatam leviter convexam nigram 
ostendit, cujus margo posticus paullo incrassatus et late truncatus 
est; sub hoc margine sulcum transversum latum vidisse videor. 
In 9 formae principalis contra vulva cornea fusca aream paullo 
impressam sub-triangulam, postice, ubi circa duplo latior est 
quam longior, latissime truncatam et interdum in medio retu- 
sam, antice (et in lateribus) vero triangulo-rotundatam plerumque 
format, quae area foveam utrinque ostendit. 
